
บทคัดย่อ
ทุเรียนเป็นผลไม้เศรษฐกิจที่มีมูลค่าการส่งออกสูงของประเทศไทย อย่างไรก็ตาม การเก็บเกี่ยวผลผลิตก่อนระยะสุกแก่ที่เหมาะสมส่งผลกระทบต่อคุณภาพของผลผลิต ความเชื่อมั่นของผู้บริโภค และมูลค่าทางเศรษฐกิจ การประเมินความสุกของทุเรียนในปัจจุบันยังอาศัยประสบการณ์ของผู้ปฏิบัติงานหรือเครื่องมือที่มีต้นทุนสูง ดังนั้น งานวิจัยนี้จึงมีวัตถุประสงค์เพื่อพัฒนากระดาษอินดิเคเตอร์ชนิดนาโนซีโอไลต์–เพอร์ออกโซโมลิบเดต (Na-zeolite–Peroxomolybdate indicator paper) สำหรับตรวจวัดความสุกของทุเรียนแบบไม่ทำลาย โดยอาศัยการเปลี่ยนแปลงสีเมื่อสัมผัสก๊าซเอทิลีนและสารระเหยที่เกิดขึ้นระหว่างกระบวนกาาสุก 
Na-zeolite ถูกเตรียมด้วยกระบวนการแลกเปลี่ยนไอออน จากนั้นเคลือบด้วยสารประกอบเพอร์ออกโซโมลิบเดตด้วยวิธีการอิมเพรกเนชัน (Impregnation) โดยศึกษาอัตราส่วนของ Na-zeolite ต่อสารละลายเพอร์ออกโซโมลิบเดตจำนวน 3 ระดับ ก่อนนำมาผลิตเป็นกระดาษอินดิเคเตอร์บนกระดาษโครมาโทกราฟี และทดสอบประสิทธิภาพในกที่สอดคล้องกับการเปลี่ยนสีของอินดิเคเตอร์
ผลการศึกษาพบว่า สูตรที่เตรียมจาก Na-zeolite 3 กรัม ต่อสารละลายเพอร์ออกโซโมลิบเดต 60 มิลลิลิตร ให้ประสิทธิภาพดีที่สุด โดยสารเคลือบมีความสม่ำเสมอ ยึดเกาะกับพื้นผิวกระดาษได้ดี และสามารถตอบสนองต่อก๊าซเอทิลีนที่ปลดปล่อยจากทุเรียนได้อย่างมีประสิทธิภาพ กระดาษอินดิเคเตอร์เกิดการเปลี่ยนสีจากสีเหลืองเป็นสีน้ำเงินภายใน 187 นาที ซึ่งเกิดจากการเปลี่ยนแปลงสถานะออกซิเดชันของโมลิบดีนัมจาก Mo(VI) เป็น Mo(V) ภายหลังการเกิดปฏิกิริยารีดอกซ์กับสารรีดิวซ์ที่เกิดขึ้นระหว่างกระบวนการสุก นอกจากนี้ การวิเคราะห์ค่าการเปลี่ยนแปลงสีในระบบ CIELAB แสดงให้เห็นแนวโน้มของค่า ΔE และ Δb* ที่สอดคล้องกับการเปลี่ยนสีของอินดิเคเตอร์

ผลการศึกษาชี้ให้เห็นว่ากระดาษอินดิเคเตอร์นาโนซีโอไลต์–เพอร์ออกโซโมลิบเดตมีศักยภาพในการประยุกต์ใช้เป็นเครื่องมือสำหรับตรวจวัดความสุกของทุเรียนแบบไม่ทำลาย และสามารถต่อยอดสู่การพัฒนาบรรจุภัณฑ์อัจฉริยะสำหรับการควบคุมคุณภาพผลผลิตทางการเกษตรในอนาคต

